Cuneiform Tablet CCT 4 40a (BM 113344)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma i-dí-a-šur-ma ki-ma ta-ta-al-ku {d}IŠKUR.GAL a-na É-tim <gap> <big_gap> <gap>-<gap>-ma šu-ma NA₄.ZA.GUG ḫu-sá-ra-am ù {TÚG}ku-sí-a-tim ma-aḫ-ri iš-ku-un-ma a-na ma-la ta-aq-bi-a-ni aq-bi-šu-um la-qá-am ú-lá i-mu-a a-na ki-dim nu-ṣí-ma um-ma a-na-ku-ma a-wi-lam ú-lá ta-ag-dí-mì-lam₅ 17 mana an-na 5 bu-lá-tí mì-ma ṭup-pá-kà ú-kà-al ŠÀ.BA 1 ma-na LÁ 1 GÍN KÙ.BABBAR a-na a-wi-lim ta-dí-in e-zi-ib ki-ma AN.NA a-na KÙ.BABBAR i-za-zu šé-ṣí-ma bu-tu-uq ší-tí AN.NA dí-na-ma a-wi-lúm lu-šé-bi₄-il₅ ki-ma aq-bi₄-ú-šu-ni ḫa-ra-šu-ma a-na ú-ḫu-ul-tim i-ta-lá-ak i-lá-kam-ma a-na-ku ù šu-ut né-ta-wu a-na šu-mì NA₄.ZA.GUG ù ḫu-sá-ri-im ša ta-áš-pu-ra-ni um-ma a-ta-ma i-ṣé-er DAM.GÀR-ri i-dí šu-mì a-wi-li wa-dí-a-ma lá-dí-in ù mì-li-ik TÚG.ḪI.A mì-li-ik a-na PUZUR₄-a-šur qí-bi-ma a-ḫi a-ta 20 ma-na AN.NA <big_gap> KÙ.BABBAR i-na <gap> GÍN <big_gap> a-šur-ma me-eḫ-ra-tim šé-bi₄-lam ḫa-ra-nam dí-nam ù a-na-ku a-wi-lúm gi₅-mì-lim